Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне**

**креативті индустрияларды қолдау және дамыту мәселелері**

**бойынша өзгерістер мен толықтырулар енгізу туралы**

1-бап. Қазақстан Республикасының мынадай заңнамалық актілеріне өзгерістер мен толықтырулар енгізілсін:

1. «Авторлық құқық және сабақтас құқықтар туралы» 1996 жылғы   
10 маусымдағы Қазақстан Республикасының Заңына:

1) 2-баптың 8) тармақшасы алып тасталсын;

2) 43-бап мынадай редакцияда жазылсын:

«43-бап. Мүліктік құқықтарды ұжымдық басқарудың мақсаттары және саласы

1. Ғылым, әдебиет және өнер туындыларының авторлары, орындаушылар, фонограмма шығарушылар немесе өзге де авторлық және сабақтас құқықтар иелері өздерінің мүліктік құқықтарын іс жүзінде жүзеге асыру мақсатында басқару құқығын мүліктік құқықтарды ұжымдық негізде басқаратын ұйымға беруге құқылы.

2. Мүліктік құқықтарды ұжымдық негізде басқаратын ұйым Қазақстан Республикасында өз қызметінде уәкілетті органға ведомстволық бағынысты шаруашылық жүргізу құқығындағы республикалық мемлекеттік кәсіпорын нысанында әрекет етеді.

3. Мүліктік құқықтарды ұжымдық негізде басқаратын ұйымның ұжымдық негізде басқару үшін алынған туындылар мен сабақтас құқықтар объектілерін пайдалануды жүзеге асыруға құқығы жоқ.

4. Мүліктік құқықтарды ұжымдық негізде басқаратын ұйым ұжымдық басқарудың мынадай салаларында қызметін жүзеге асырады:

1) көпшілік алдында орындалуына, жалпы жұрттың назарына кәбіл бойынша хабарлау немесе эфирде беру, оның ішінде ретрансляциялау арқылы хабарлауға қатысты жарияланған (мәтіні бар немесе мәтіні жоқ) музыкалық туындыларға және музыкалық-драмалық туындылардың үзінділеріне айрықша құқықтарды басқару;

2) аудиовизуалдық туындыларда пайдаланылған (мәтіні бар немесе мәтіні жоқ) музыкалық туындылардың авторлары болып табылатын композиторлардың осындай аудиовизуалдық туындыларды көпшілік алдында орындау немесе жалпы жұрттың назарына кәбіл бойынша хабарлау немесе эфирде беру үшін сыйақы алуға құқықтарын жүзеге асыру;

3) бейнелеу өнерінің туындысына қатысты қадағалау құқығын басқару;

4) авторлардың, орындаушылардың, фонограммалар және аудиовизуалдық туындыларын шығарушылардың фонограммаларды және аудиовизуалдық туындыларын жеке мақсатта әрі табыс алмастан қайта шығару үшін сыйақы алуға құқықтарын жүзеге асыру;

5) орындаушылардың коммерциялық мақсатта жарияланған фонограммаларды көпшілік алдында орындау, сондай-ақ жалпы жұрттың назарына кәбіл бойынша хабарлау немесе эфирде беру үшін сыйақы алуға құқықтарын жүзеге асыру;

6) фонограмма шығарушылардың коммерциялық мақсатта жарияланған фонограммаларды көпшілік алдында орындау, сондай-ақ жалпы жұрттың назарына кәбіл бойынша хабарлау немесе эфирде беру үшін сыйақы алуға құқықтарын жүзеге асыру;

7) жарияланған туындыларды көшірмелеу (репрографиялық қайта шығару) құқықтарын басқару.

5. Мүліктік құқықтарды ұжымдық негізде басқаруға өкілеттіктерді тікелей авторлық және сабақтас құқықтардың иелері жазбаша шарттар негізінде, сондай-ақ ұқсас құқықтарды басқаратын шетелдік ұйымдармен тиісті шарттар бойынша өз еркімен береді.»;

3) 44-бапта:

тақырыптағы «ұйымдардың» деген сөз «ұйымның» деген сөзбен ауыстырылсын;

1-тармақта:

«,егер құқықтардың мұндай санатын басқару осы ұйымның жарғылық қызметiне жататын болса,» деген сөздер алып тасталсын;

«Аталған ұйымдардың» деген сөздер «Аталған ұйым» деген сөздермен ауыстырылсын;

2-тармақ мынадай редакцияда жазылсын:

«2. Осы Заңның 43-бабының 5-тармағына сәйкес алынған өкiлеттiктер негiзiнде мүлiктiк құқықтарды ұжымдық негiзде басқаратын ұйым туындыларды және сабақтас құқықтар объектiлерiн пайдаланудың тиiстi тәсiлдерiне пайдаланушылармен лицензиялық шарттар жасасады. Мұндай лицензиялық шарттар осы Заңның 43-бабының 5-тармағына сәйкес ұйымның басқаруына берілмегендерді қоса алғанда, сабақтас құқықтардың барлық туындылары мен объектілерін оларда көзделген тәсілдермен пайдалануға рұқсат береді. Мұндай лицензиялық шарттардың талаптары бір санаттағы барлық пайдаланушыларға бірдей болуы тиіс. Аталған ұйым пайдаланушыға лицензиялық шарттар жасасудан жеткілікті негіздерсіз бас тартуға құқылы емес.»;

4) 46-баптағы:

тақырыпта «ұйымдардың» деген сөз «ұйымның» деген сөзбен ауыстырылсын;

1-тармақтың 2) тармақшасы мынадай редакцияда жазылсын:

«2) осы Заңның 45-бабы 4) тармақшасының ережелеріне сәйкес жиналған сыйақыны авторлық және сабақтас құқықтардың иелеріне бөлу және төлеу үшін пайдалануға міндетті. Сыйақыны бөлу және төлеу құқық иеленушінің азаматтық белгісі, тұратын елі, санаты және өзге де негіздер бойынша кемсітусіз, әділ жүзеге асырылуға тиіс. Бұл ретте ұйым жиналған сыйақыдан өзінің мұндай сыйақыны жинауға, бөлуге және төлеуге кеткен нақты шығыстарын жабуға сомаларды ұстап қалуға құқылы. Сыйақыны жинауға, бөлуге және төлеуге кеткен өзінің нақты шығыстарын жабуға арналған сомалар жиналған сыйақының жалпы сомасының онпайызынан аспауға тиіс;»;

5) 46-1, 46-2, 47-1 және 47-2-баптар алып тасталсын.

2. «Әділет органдары туралы» 2002 жылғы 18 наурыздағы Қазақстан Республикасының Заңына:

1) 21-бапта:

6) тармақшадағы «ұйымдардың» деген сөз «ұйымның» деген сөзбен ауыстырылсын;

12) тармақша алып тасталсын;

2) 22-1-баптың тақырыбы мен мәтініндегі «ұйымдардың» деген сөз «ұйымның» деген сөзбен ауыстырылсын.

3. «Мәдениет туралы» 2006 жылғы 15 желтоқсандағы Қазақстан Республикасының Заңына:

1) 1-бапта:

1-5) тармақшасы келесі редакцияда жазылсын:

«1-5) бейнелеу өнері – көркем шығармашылықтың ерекше түрі, көру арқылы қабылданатын тіркелген қолдан жасалған көркем нысандарды жасау; кескіндеменің, графиканың және мүсіннің әралуан түрлерін біріктіретін жалпылама ұғым;».

Мынадай мазмұндағы 1-6), 1-7) және 1-8) тармақшалармен толықтырылсын:

«1-6) бейнелеу өнері саласындағы шығармашылық қызмет – бейнелеу өнері туындыларын оның әралуан барлық түрлерінде, көркем техникалар мен көркем материалдарда жасау жөніндегі қызмет;

1-7) кәсіби суретші – кәсіби шеберлік деңгейі бар және сондай сарапшылық қоғамдастық мойындайтын, шығармашылық қызметі тұрақты болатын суретші;

1-8) көркем құндылықтар – шығармашылық қызмет нәтижесінде жасалған мәдениет, әдебиет және өнер туындылары;»;

2-2) – 2-6) тармақшалар мынадай редакцияда жазылсын:

«2-2) креативті индустрияларды қолдау қоры – креативті индустрияларды және креативті қызметті қолдау және дамыту жөніндегі заңды тұлға;

2-3) креативті индустрия қызметкері – кәсіби қызметі креативті индустриялар саласындағы креативті құндылықтарды сақтаумен, дамытумен, таратумен, пайдаланумен байланысты жеке тұлға;

2-4) креативті индустрия өнімі – бір немесе бірнеше креативті индустриялардағы шығармашылық қызмет нәтижесінде пайда болатын экономикалық тауар немесе көрсетілетін қызмет;

2-5) креативті индустрия субъектісі – креативті индустрияға жататын экономикалық қызмет түрлерінің тізбесіне енгізілген қызметті жүзеге асыратын заңды тұлға немесе жеке кәсіпкер;

2-6) креативті индустрия объектісі – креативті қызмет нәтижесінде пайда болатын креативті индустрия өнімі;»;

Мынадай мазмұндағы 2-7) – 2-12) тармақшалармен толықтырылсын:

«2-7) креативті индустриялар субъектілерінің тізілімі – креативті индустриялар саласындағы креативті кәсіпкерлікті дамытуға мемлекеттік қолдау шараларын тиімді көрсету мақсатында республикалық маңызы бар қалалар мен облыстардың әкімдіктері толтыратын, креативті индустриялар саласындағы уәкілетті мемлекеттік орган әкімшілік ететін, креативті кәсіпкерлерді тіркеуге және есепке алуға арналған онлайн-платформа;

2-8) креативті қызмет – шығармашылық қызмет нәтижелерін коммерцияландырумен байланысты экономикалық қызмет түрлері;

2-9) Қазақстан кітапханаларының жиынтық электрондық   
каталогы – Қазақстан Республикасы кітапханаларының қорлары туралы библиографиялық мәліметтер қамтылған электрондық ақпараттық ресурс;

2-10) Қазақстан Республикасының баспасөз архиві (бұдан   
әрі – баспасөз архиві) – Қазақстан Республикасы Ұлттық мемлекеттік кітап палатасының қорындағы баспа өнімінің жиынтығы;

2-11) Қазақстан Республикасының материалдық емес мәдени   
мұрасы – ұрпақтан-ұрпаққа берілетін және материалдық емес мәдени құндылық болып табылатын салттар, түсiнiктер мен пайымдардың нысандары, бiлiм мен дағдылар, сондай-ақ олармен байланысты құралдар, заттар;

2-12) Қазақстан Республикасының мемлекеттік музей қоры   
каталогы – Қазақстан Республикасының музей қорына енгізілген барлық музей заттары және музей коллекциялары туралы мәліметтер қамтылған электрондық ақпараттық ресурс;»;

2) 4-бапта:

тақырып және 1), 10) тармақшалар «мәдениет» деген сөзден кейін «және креативті индустриялар» деген сөздермен толықтырылсын;

12) тармақша мынадай редакцияда жазылсын:

«12) мәдениет және креативті индустриялар саласында ғылыми, білім беру, инновациялық, технологиялық және цифрлық қызметті жүзеге асыратын ұйымдарды қолдау;»;

3) 7-бапта:

1) тармақша «мәдениетінің» деген сөзден кейін «және креативті индустриялар саласының» деген сөздермен толықтырылсын;

1-1) және 2), 18), 23-4) и 23-5) тармақшалар «және креативті индустриялар саласындағы» деген сөздермен толықтырылсын;

3) тармақшада «мәдениет» деген сөзден кейін «және креативті индустриялар» деген сөздермен толықтырылсын;

9-4) тармақшада «мәдениет» деген сөзден кейн «, креативті индустриялар» деген сөздермен толықтырылсын;

12) тармақшада «шығармашылық» деген сөзден кейін «(креативті)» деген сөзбен толықтырылсын;

17) тармақшада «мәдениет» деген сөзден кейін «және креативті индустриялар саласы» деген сөздермен толықтырылсын;

17-1) тармақша мынадай редакцияда жазылсын:

«17-1) мәдениет және креативті индустриялар саласындағы ғылыми және талдамалық зерттеулерді ұйымдастырады;»;

21) тармақша «мәдениет» деген сөзден кейін «және креативті индустриялар» деген сөздермен толықтырылсын;

23-6) және 23-8) тармақшалар «мәдениет» деген сөзден кейін «және креативті индустриялар» деген сөздермен толықтырылсын;

25) тармақша «мәдениет» деген сөзден кейін «және креативті индустриялар» деген сөздермен, «шығармашылық» деген сөзден кейін «және салалық» деген сөздермен толықтырылсын;

мынадай мазмұндағы 35-15) – 35-20) тармақшалармен толықтырылсын:

«35-15) Креативті индустриялар саласындағы мамандарды оқыту және олардың біліктілігін арттыру қағидаларын әзірлейді және іске асырады;

35-16) креативті индустриялар субъектілеріне мемлекеттік қолдау шараларын ұсынуды үйлестіреді;

35-17) креативті индустриялар саласындағы перспективалы жобаларды әзірлейді, іске асырады, оларды мониторингтеуді және акселерациясын бағалауды жүзеге асырады;

35-18) креативті индустриялар саласындағы жобаларды әзірлейді, іске асырады, оларды мониторингтеуді және жеке инвестициялар тартуды бағалауды жүзеге асырады;

35-19) ұйымдардың, коммерциялық емес не қоғамдық ұйымдардың, қауымдастықтардың атынан продюсерлік орталықтар арқылы креативті жобаларды әзірлейді және қаржыландырылуын іске асырады;

35-20) креативті индустрия өнімдерінің тізбесін әзірлейді және бекітеді.»;

4) 8-бапта:

1-1) тармақша «мәдениет» деген сөзден кейін «және креативті индустриялар» деген сөздермен толықтырылсын;

2), 3) және 7) тармақшалар «мәдениет» деген сөзден кейін «, креативті индустриялар» деген сөздермен толықтырылсын;

4) тармақша «түрлі салаларында» деген сөздерден кейін «және креативті индустриялар саласында» деген сөздермен толықтырылсын;

4-1) тармақша «шығармашылық» деген сөзден кейін «және креативті» деген сөздермен толықтырылсын;

4-2) тармақша «кеңестер» деген сөзден кейін «, креативті индустриялар саласындағы кеңестер» деген сөздермен толықтырылсын;

8) тармақшада «іс-шаралар» деген сөз «, оның ішінде креативті индустриялар саласындағы іс-шаралар» деген сөздермен ауыстырылсын;

14-1) тармақша «ұжымдарды» деген сөзден кейін «және (немесе) креативті индустриялар саласындағы ұжымдарды» деген сөздермен толықтырылсын;

14-2) тармақшада «мәдениет» деген сөзден кейін «және креативті индустриялар» деген сөздермен толықтырылсын;

мынадай мазмұндағы 14-7) – 14-10) тармақшалармен толықтырылсын:

«14-7) креативті индустриялар субъектілеріне қызмет көрсету үшін, сондай-ақ оларға қызмет көрсететін ұйымдар мен кәсіпорындар үшін креативті кластерлер құруға арналған аумақты айқындайды;

14-8) креативті индустриялар саласындағы кәсіпкерлікті дамыту арқылы таланттардың өзін-өзі көрсетуі мен дамуы, лайықты, нәтижелі еңбек етуі үшін жағдай жасау;

14-9) креативті индустриялар саласындағы кәсіпкерлікті қолдау шараларын, «Креатив хаб» халықаралық креативті индустрия орталығының қатысушыларын салалық қолдау шараларын, оның ішінде «Креатив хаб» халықаралық креативті индустрия орталығының қатысушыларын акселерациялау тетігін айқындайды;

14-10) стратегиялық жоспарлау құжаттарымен бекітілген креативті индустрияға жататын экономикалық қызметтің басым түрлерінің тізбесін айқындайды;»;

5) 9-бапта:

1) және 1-1) тармақшалар «қызметі» деген сөзден кейін «, креативті қызмет» деген сөздермен толықтырылсын;

3) тармақша «мәдени-бұқаралық» деген сөзден кейін «,креативті» деген сөзбен толықтырылсын;

6) тармақша «мәдениет» деген сөзден кейін «және креативті индустриялар» деген сөздермен толықтырылсын;

7) тармақша «мақсаттағы» деген сөзден кейін «, креативті индустриялар» деген сөздермен толықтырылсын;

8) тармақша «мәдениет» деген сөзден кейін «және креативті индустриялар» деген сөздермен толықтырылсын;

6) 3-тараудың тақырыбы «мәдениет» деген сөзден кейін «және креативті индустриялар» деген сөздермен толықтырылсын;

7) 10-бапта:

тақырып «мәдениет» деген сөзден кейін «және креативті индустриялар аясындағы» деген сөздермен толықтырылсын;

1-тармақта «шығармашылық», «Шығармашылық» деген сөздерден кейін «және креативті» деген сөздермен толықтырылсын;

2-тармақта «мәдени» деген сөзден кейін «және креативті» деген сөздермен толықтырылсын;

3-тармақта:

«қызметкерлер» деген сөзден кейін «және креативті индустрия қызметкерлері» деген сөздермен толықтырылсын;

«шығармашылық» деген сөзден кейін «және креативті» деген сөздермен толықтырылсын;

4-тармақта «мәдени» деген сөзден кейін «және креативті» деген сөздермен толықтырылсын;

5-тармақта «шығармашылық» деген сөзден кейін «және креативті» деген сөздермен толықтырылсын;

8) 12-бап мынадай мазмұндағы 1-1-тармақпен толықтырылсын:

«1-1. Мемлекет азаматтарға креативті индустриялар саласындағы қызмет, креативті индустриялар саласында білім алу құқығына кепілдік береді.»;

9) 14-бапта:

тақырыптағы «қызметкерінің» деген сөзден кейін «және креативті индустриялар қызметкерінің» деген сөздермен толықтырылсын;

3-тармақ мынадай редакцияда жазылсын:

«3. Креативті индустриялар қызметкерінің:

1) жария етілуі немесе жоғалуы оның креативті қызметті жүзеге асырумен байланысты мүдделеріне нұқсан келтіретін немесе келтіруі мүмкін ақпараттың қорғалуына;

2) өз қызметіне үшінші тұлғаларды тартуға;

3) креативті индустрия саласындағы мемлекеттік саясатты қалыптастыруға қатысуға;

4) шығармашылық және кәсіптік мүдделері бойынша қоғамдық бірлестіктерге, қауымдастықтарға және одақтарға кіруге;

5) креативті қызметті жүзеге асыру үшін архивтерге, кітапханаларға, музейлерге және басқа да мәдениет ұйымдарына кіруге;

6) Қазақстан Республикасының заңнамасына сәйкес креативті индустриялар саласындағы жетістіктері үшін көтермеленуге;

7) кәсіптік қызметті, оның ішінде қайырымдылық көмекті тарту есебінен жүзеге асыру үшін жағдайлардың қамтамасыз етілуіне құқығы бар.»;

мынадай мазмұндағы 4-тармақпен толықтырылсын:

«4. Шығармашыл қызметкер, мәдениет қызметкері және креативті индустрия қызметкері өз қызметін жүзеге асыру кезінде Қазақстан Республикасы заңнамасының талаптарын сақтауға міндетті.»;

10) 17-1-бап мынадай редакцияда жазылсын:

«17-1 бап. Шығармашылық бастамаларды және креативті индустрияларды қолдау қорлары

1. Шығармашылық одақтарды, шығармашыл қызметкерлерді, дарынды жастарды қолдау және ілгерілету мақсатында шығармашылық бастамаларды қолдау қорлары құрылуы мүмкін.

2. Креативті индустрияларды және креативті қызметті қолдау, ілгерілету және дамыту мақсатында креативті индустрияларды қолдау қорлары құрылуы мүмкін.»;

11) 18-1-баптағы «Автор мен орындаушының» деген сөздер «Автордың, орындаушының және фонограмма жасаушының» деген сөздермен ауыстырылсын.

4. «Білім туралы» 2007 жылғы 27 шілдедегі Қазақстан Республикасының Заңына:

1) 1-баптың 38-3) тармақшасындағы «және өнер» деген сөздер «, өнер және креативті индустриялар» деген сөздермен ауыстырылсын;

3) 11-баптың 2) тармақшасындағы «даралықты» деген сөзден кейін   
«және креативті ойлауды» деген сөздермен толықтырылсын.

2-бап. Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

**Президенті**